Starfshópur um aðgerðir og umbætur á húsnæðismarkaði, sem forsætisráðherra skipaði í febrúar, kynnir niðurstöður sínar í dag. Sigurður Ingi Jóhannsson, innviðaráðherra, segir skýrsluna gefa stjórnvöldum mikilvægar upplýsingar um þróun á fasteignamarkaði og hvernig þau geti brugðist við húsnæðisskorti, meðal annars út frá mannfjölda. Byggja þurfi 20 þúsund íbúðir á landinu á næstu fimm árum, til þess að anna eftirspurn.
Til þess að þetta sé hægt þá verða að vera til lóðir og þær verða að vera á fjölbreyttan hátt svo við getum byggt félagslegar íbúðir, svo við getum byggt íbúðir í almannakerfinu, leigulóðir fyrir óhagnaðardrifin félög etc. Og þetta þurfum við að sjá yfir allt landið, þá erum við komin með plan sem svarar til næstu 5 ára einskonar aðgerða áætlun og húsnæðisáætlun sem mun ríma við það í haust til 15 ára um það hvernig við sjáum til lengri tíma markaðinn þróast.